CELEX: 62009CA0108
Language: fi
Date: 2010-12-02 00:00:00
Title: Asia C-108/09: Unionin tuomioistuimen tuomio (kolmas jaosto) 2.12.2010 . (Baranya Megyei Bíróságin (Unkari) esittämä ennakkoratkaisupyyntö) — Ker-Optika Bt. v. ÀNTSZ Dél-dunántúli Regionális Intézete (Tavaroiden vapaa liikkuvuus — Kansanterveys — Piilolinssien markkinointi internetin välityksellä — Kansallinen sääntely, jonka mukaan piilolinssejä voidaan myydä ainoastaan hoitovälineiden erikoisliikkeissä — Direktiivi 2000/31/EY — Tietoyhteiskunta — Sähköinen kaupankäynti)

29.1.2011   
            
            
               FI
            
            
               Euroopan unionin virallinen lehti
            
            
               C 30/2
            
         Unionin tuomioistuimen tuomio (kolmas jaosto) 2.12.2010. (Baranya Megyei Bíróságin (Unkari) esittämä ennakkoratkaisupyyntö) — Ker-Optika Bt. v. ÀNTSZ Dél-dunántúli Regionális Intézete
   (Asia C-108/09) (1)
   
   (Tavaroiden vapaa liikkuvuus - Kansanterveys - Piilolinssien markkinointi internetin välityksellä - Kansallinen sääntely, jonka mukaan piilolinssejä voidaan myydä ainoastaan hoitovälineiden erikoisliikkeissä - Direktiivi 2000/31/EY - Tietoyhteiskunta - Sähköinen kaupankäynti)
   2011/C 30/03
   Oikeudenkäyntikieli: unkari.
   
      Ennakkoratkaisua pyytänyt tuomioistuin
   
   Baranya Megyei Bíróság (Unkari)
   
      Pääasian asianosaiset
   
   
      Kantaja(t): Ker-Optika Bt.
   
      Vastaaja(t): ÀNTSZ Dél-dunántúli Regionális Intézete
   
      Oikeudenkäynnin kohde
   
   Ennakkoratkaisupyyntö — Baranya Megyei Bíróság — EY 28 ja EY 30 artiklan sekä tietoyhteiskunnan palveluja, erityisesti sähköistä kaupankäyntiä, sisämarkkinoilla koskevista tietyistä oikeudellisista näkökohdista 8.6.2000 annetun Euroopan parlamentin ja neuvoston direktiivin 2000/31/EY (EYVL L 178, s. 1) tulkinta — Piilolinssien myynti internetin välityksellä — Kansallinen sääntely, jonka mukaan piilolinssejä voidaan myydä ainoastaan hoitovälineiden erikoisliikkeissä
   
      Tuomiolauselma
   
   Piilolinssien kauppaa koskevat kansalliset säännöt kuuluvat tietoyhteiskunnan palveluja, erityisesti sähköistä kaupankäyntiä, sisämarkkinoilla koskevista tietyistä oikeudellisista näkökohdista (direktiivi sähköisestä kaupankäynnistä) 8.6.2000 annetun Euroopan parlamentin ja neuvoston direktiivin 2000/31/EY soveltamisalaan siltä osin kuin ne koskevat piilolinssien myyntiä internetin välityksellä. Sitä vastoin kansalliset säännöt, jotka koskevat piilolinssien toimittamista, eivät kuulu tämän direktiivin soveltamisalaan.
   SEUT 34 ja SEUT 36 artiklaa sekä direktiiviä 2000/31 on tulkittava siten, että ne ovat esteenä sellaiselle kansalliselle lainsäädännölle, jonka mukaan piilolinssien markkinointi on sallittua ainoastaan lääkinnällisten laitteiden erikoisliikkeissä.
   
      (1)  EUVL C 141, 20.6.2009.